title: 2006/592/EB: 2006 m. gegužės 5 d. Tarybos sprendimas dėl Europos bendrijos ir Singapūro Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
6.9.2006

               LT

               Europos Sąjungos oficialusis leidinys

               L 243/21

         TARYBOS SPRENDIMAS
   2006 m. gegužės 5 d.
   dėl Europos bendrijos ir Singapūro Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/592/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas dėl susitarimo su Singapūro Respublikos Vyriausybe dėl oro susisiekimo paslaugų tam tikrų aspektų (toliau – Susitarimas), laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, Susitarimas turėtų būti pasirašytas ir laikinai taikomas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Singapūro Respublikos Vyriausybės susitarimo dėl oro susisiekimo paslaugų tam tikrų aspektų pasirašymas, atsižvelgiant į Tarybos sprendimą dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Bendrijos vardu, atsižvelgiant į tai, kad jis bus sudarytas vėliau.
   3 straipsnis
   Iki Susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti Susitarimo 7 straipsnio 2 dalyje numatytą pranešimą.

      Priimta Briuselyje, 2006 m. gegužės 5 d.

            Tarybos vardu

            Pirmininkas

         K.-H. GRASSER

    ---documentbreak---

               6.9.2006

               LT

               Europos Sąjungos oficialusis leidinys

               L 243/22

         EUROPOS BENDRIJOS
   ir Singapūro Respublikos vyriausybės Susitarimas dėl oro susisiekimo paslaugų tam tikrų aspektų
   EUROPOS BENDRIJA
   ir
   SINGAPŪRO RESPUBLIKOS VYRIAUSYBĖ (toliau – Singapūras)
   (toliau – Susitariančiosios Šalys)
   ATSIŽVELGDAMOS Į TAI, kad Europos Teisingumo Teismas nustatė, jog dvišaliuose oro susitarimuose, kuriuos su trečiosiomis šalimis sudarė kelios valstybės narės, yra nuostatų, prieštaraujančių Europos bendrijos teisei,
   ATSIŽVELGDAMOS Į TAI, kad kelios Europos bendrijos valstybės narės su Singapūru sudarė dvišalius susitarimus, kuriuose yra panašių nuostatų, ir todėl valstybės narės privalo imtis visų tinkamų veiksmų, kad būtų panaikinti tokių susitarimų ir EB sutarties nuostatų neatitikimai,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę be diskriminacijos naudotis oro maršrutais tarp tos valstybės narės ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybes teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių ir Singapūro dvišalių susitarimų dėl oro susisiekimo paslaugų nuostatų suderinimas su Europos bendrijos teise bus tvirtas teisinis pagrindas oro susisiekimo tarp Europos bendrijos ir Singapūro tęstinumui bei plėtojimui užtikrinti,
   PAŽYMĖDAMOS, kad Europos bendrijos valstybių narių ir Singapūro dvišalių susitarimų dėl oro susisiekimo paslaugų nuostatų, kurios neprieštarauja Europos bendrijos teisei, šiuo susitarimu keisti nereikia,
   ATSIŽVELGDAMOS Į TAI, kad Europos bendrija šiuo Susitarimu nesiekia padidinti oro eismo tarp Europos bendrijos ir Singapūro masto, daryti poveikį pusiausvyrai tarp Bendrijos oro vežėjų ir Singapūro oro vežėjų, arba iš dalies pakeisti esamų dvišalių susitarimų dėl oro susisiekimo paslaugų nuostatas, susijusias su skrydžių teisėmis,
   SUSITARĖ:
   1 straipsnis
   Bendrosios nuostatos
   1.   Šiame Susitarime „valstybės narės“ – Europos bendrijos valstybės narės; „Susitariančioji Šalis“ – šio Susitarimo Susitariančioji Šalis; „šalis“ – atitinkamo dvišalio susitarimo dėl oro susisiekimo paslaugų susitariančioji šalis; „oro vežėjas“ taip pat reiškia aviakompaniją; „Europos bendrijos teritorija“ – valstybių narių, kurioms taikoma Europos bendrijos steigimo sutartis, teritorijos.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas, yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Paskyrimas, įgaliojimų ar leidimų suteikimas ir atšaukimas
   1.   Šio straipsnio 3 ir 4 dalių nuostatos pakeičia atitinkamai II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Singapūro jam suteiktų įgaliojimų ir leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Šio straipsnio 3 ir 4 dalių nuostatos pakeičia atitinkamai II priedo a ir b punktuose išvardytų straipsnių atitinkamas nuostatas dėl Singapūro oro vežėjo paskyrimo, atitinkamos valstybės narės jam suteiktų įgaliojimų ir leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo, jei atitinkama valstybė narė patvirtina šio straipsnio 3 ir 4 dalių nuostatų taikymą.
   3.   Gavusi tokį paskyrimo dokumentą ir paskirtojo (-ųjų) oro vežėjo (-ų) paraiškas pagal leidimams vykdyti skrydžius ir techniniams leidimams nustatytą formą ir procedūrą, kiekviena šalis, atsižvelgdama į 4 ir 5 dalis, kuo greičiau suteikia atitinkamus įgaliojimus ir leidimus, jeigu:

               a)

               kai oro vežėją paskyrė valstybė narė:

                           i)

                           oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią valstybės narės išduotą licenciją oro susisiekimui vykdyti pagal Europos bendrijos teisę; ir

                           ii)

                           už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

                           iii)

                           pagrindinė oro vežėjo verslo vieta yra valstybės narės, jam išdavusios galiojančią licenciją oro susisiekimui vykdyti, teritorijoje; ir

                           iv)

                           oro vežėją tiesiogiai arba jo kontrolinį akcijų paketą valdo bei veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai;

               b)

               kai oro vežėją paskyrė Singapūras:

                           i)

                           Singapūras nustato ir užtikrina veiksmingą oro vežėjo veiklos kontrolę; ir

                           ii)

                           jo pagrindinė verslo vieta yra Singapūre.

         4.   Bet kuri šalis gali atsisakyti išduoti kitos šalies paskirtam oro vežėjui leidimą vykdyti skrydžius ar techninius leidimus, juos atšaukti, laikinai sustabdyti ar apriboti jų galiojimą, jeigu:

               a)

               kai oro vežėją paskyrė valstybė narė:

                           i)

                           oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios valstybės narės išduotos licencijos oro susisiekimui vykdyti pagal Europos bendrijos teisę; arba

                           ii)

                           už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija; arba

                           iii)

                           pagrindinė oro vežėjo verslo vieta nėra valstybės narės, jam išdavusios licenciją oro susisiekimui vykdyti, teritorijoje; arba

                           iv)

                           oro vežėjo tiesiogiai arba jo kontrolinio akcijų paketo nevaldo bei jo veiksmingai nekontroliuoja valstybės narės ir (arba) jų nacionaliniai subjektai, ir (arba) III priede išvardytos kitos valstybės ir (arba) jų nacionaliniai subjektai; arba

                           v)

                           gali būti įrodyta, kad naudodamasis skrydžių teisėmis pagal šį susitarimą maršrutu, kuris apima punktą kitoje valstybėje narėje, įskaitant tiesioginius arba tokiais laikomus komercinius maršrutus, oro vežėjas pažeistų skrydžių teisių apribojimus, nustatytus Singapūro ir tos kitos valstybės narės dvišaliu susitarimu; arba

                           vi)

                           oro vežėjas turi valstybės narės išduotą vežėjo pažymėjimą ir nėra sudarytas dvišalis Singapūro bei tos valstybės narės susitarimas dėl oro susisiekimo paslaugų, ir gali būti įrodyta, kad laikantis abipusiškumo principo paskirtas (-i) Singapūro oro vežėjas (-ai) negali naudotis pasiūlytai veiklai vykdyti būtinomis skrydžių teisėmis;

               b)

               kai oro vežėją paskyrė Singapūras:

                           i)

                           Singapūras neužtikrina veiksmingos oro vežėjo veiklos kontrolės; arba

                           ii)

                           jo pagrindinė verslo vieta yra ne Singapūre.

         5.   Naudodamasis savo teisėmis pagal 4 dalį ir nepažeidžiant jo teisių pagal šio straipsnio 4 dalies a punkto v ir vi papunkčius, Singapūras nediskriminuoja valstybių narių oro vežėjų dėl nacionalinės priklausomybės.
   3 straipsnis
   Su veiklos kontrole susijusios teisės
   1.   Šio straipsnio 2 dalies nuostatos papildo II priedo c punkte išvardytus straipsnius.
   2.   Jeigu valstybė narė (pirmoji valstybė narė) paskyrė oro vežėją, kurio veiklos kontrolę vykdo ir užtikrina antroji valstybė narė, Singapūro teisės pagal oro vežėją paskyrusios pirmosios valstybės narės bei Singapūro susitarimo saugą reglamentuojančias nuostatas taikomos ir tada, kai ta antroji valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo d punkte išvardytus straipsnius.
   2.   Tarifams, kuriuos pagal I priede nurodytą susitarimą, kuriame yra II priedo d punkte nurodyta nuostata dėl vežimo vien Europos bendrijos teritorijoje, nustato Singapūro paskirtas (-i) oro vežėjas (-ai), taikoma Europos bendrijos teisė. Europos bendrijos teisė taikoma nediskriminuojant.
   5 straipsnis
   Susitarimo priedai
   Šio Susitarimo priedai yra neatskiriama jo dalis.
   6 straipsnis
   Peržiūra ar pakeitimas
   Susitariančiosios Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   7 straipsnis
   Įsigaliojimas
   1.   Šis Susitarimas įsigalioja, kai Susitariančiosios Šalys viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą.
   2.   Nepaisant 1 dalies, Susitariančiosios Šalys susitaria laikinai taikyti šį Susitarimą nuo kito mėnesio po to, kai Susitariančiosios Šalys viena kitai praneša apie šiam tikslui būtinų procedūrų užbaigimą, pirmos dienos.
   3.   Valstybių narių ir Singapūro susitarimai ir kiti dokumentai, kurie šio Susitarimo pasirašymo dieną dar nėra įsigalioję ir nėra taikomi laikinai, yra išvardyti I priedo b punkte. Šis Susitarimas taikomas visiems šiems susitarimams ir dokumentams, kai jie įsigalioja ar pradedami laikinai taikyti.
   8 straipsnis
   Nutraukimas
   1.   Jeigu I priede nurodytas susitarimas yra nutraukiamas, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu yra nutraukiami visi I priede išvardyti susitarimai, tuo pat metu netenka galios ir šis Susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Priimta du tūkstančiai šeštų metų birželio devintą dieną Liuksemburge dviem egzemplioriais anglų, čekų, danų, estų, graikų, italų, ispanų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis. Kilus bet kokiam ginčui, remiamasi tekstu anglų kalba.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de la República de Singapur
         Za vládu Singapurské republiky
         For Republikken Singapores regering
         Für die Regierung der Republik Singapur
         Singapuri Vabariigi valitsuse nimel
         Για την κυβέρνηση της Δημοκρατίας της Σιγκαπούρης
         For the Government of the Republic of Singapore
         Pour le gouvernement de la République de Singapour
         Per il governo della Repubblica di Singapore
         Singapūras Republikas valdības vārdā
         Singapūro Respublikos Vyriausybės vardu
         A Szingapúri Köztársaság Kormánya részéről
         Għall-Gvern tar-Repubblika ta' Singapor
         Voor de regering van de Republiek Singapore
         W imieniu Rządu Republiki Singapuru
         Pelo Governo da República de Singapura
         Za vládu Singapurskej republiky
         Za vlado Singapurske republike
         Singaporen tasavallan hallituksen puolesta
         För Republiken Singapores regering

   I PRIEDAS
   Šio susitarimo 1 straipsnyje paminėtų susitarimų sąrašas

               a)

               Singapūro Respublikos ir Europos bendrijos valstybių narių susitarimai dėl oro susisiekimo paslaugų, kurie šio Susitarimo pasirašymo dieną yra sudaryti, pasirašyti ir (arba) laikinai taikomi

                           —

                           Austrijos Federacinės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp jų atitinkamų teritorijų ir už jų ribų, priimtas 1978 m. rugpjūčio 8 d. Singapūre, su pakeitimais (toliau-Singapūro ir Austrijos susitarimas),

                           —

                           Belgijos Karalystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp jų atitinkamų teritorijų ir už jų ribų, priimtas 1967 m. gegužės 29 d. Singapūre, su pakeitimais (toliau-Singapūro ir Belgijos susitarimas),

                           —

                           Singapūro Respublikos Vyriausybės ir Kipro Respublikos Vyriausybės susitarimas dėl oro susisiekimo paslaugų, priimtas 1989 m. sausio 27 d. Nikosijoje (toliau-Singapūro ir Kipro susitarimas),

                           —

                           Čekoslovakijos Socialistinės Respublikos ir Singapūro Respublikos susitarimas dėl oro susisiekimo paslaugų tarp jų atitinkamų teritorijų ir už jų ribų, pasirašytas 1971 m. rugsėjo 7 d. Singapūre, kurio nuostatų Čekijos Respublika pasiskelbė esanti saistoma, su pakeitimais (toliau-Singapūro ir Čekijos Respublikos susitarimas),

                           —

                           Danijos Karalystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1966 m. gruodžio 20 d. Singapūre, su pakeitimais (toliau-Singapūro ir Danijos susitarimas),

                           —

                           Danijos Karalystės Vyriausybės ir Singapūro Respublikos Vyriausybės susitarimo dėl oro susisiekimo paslaugų projektas, parafuotas 1998 m. spalio 21 d. Singapūre ir laikinai taikomas (toliau-Peržiūrėtas Singapūro ir Danijos susitarimo projektas),

                           —

                           Suomijos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1984 m. sausio 19 d. Singapūre, su pakeitimais (toliau-Singapūro ir Suomijos susitarimas),

                           —

                           Prancūzijos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1967 m. birželio 29 d. Singapūre, su pakeitimais (toliau-Singapūro ir Prancūzijos susitarimas),

                           —

                           Vokietijos Federacinės Respublikos ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1969 m. vasario 15 d. Singapūre, su pakeitimais ir papildymais, padarytais 2000 m. birželio 7 d. Bonoje pasirašytu Papildomu susitarimo memorandumu (toliau-Singapūro ir Vokietijos susitarimas),

                           —

                           Graikijos Karalystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1971 m. rugpjūčio 21 d. Singapūre, su pakeitimais (toliau-Singapūro ir Graikijos susitarimas),

                           —

                           Vengrijos Respublikos Vyriausybės ir Singapūro Respublikos Vyriausybės susitarimas dėl oro transporto, priimtas 1990 m. kovo 9 d. Singapūre (toliau-Singapūro ir Vengrijos susitarimas),

                           —

                           Italijos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1985 m. birželio 28 d. Singapūre, su pakeitimais (toliau-Singapūro ir Italijos susitarimas),

                           —

                           Airijos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1981 m. vasario 20 d. Singapūre (toliau-Singapūro ir Airijos susitarimas),

                           —

                           Latvijos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų, priimtas 1999 m. spalio 6 d. Singapūre (toliau-Singapūro ir Latvijos susitarimas),

                           —

                           Liuksemburgo Didžiosios Hercogystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, pasirašytas 1975 m. balandžio 9 d. Singapūre, su pakeitimais (toliau-Singapūro ir Liuksemburgo susitarimas),

                           —

                           Maltos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1983 m. liepos 19 d. Londone, su pakeitimais (toliau-Singapūro ir Maltos susitarimas),

                           —

                           Nyderlandų Karalystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1966 m. gruodžio 29 d. Singapūre, su pakeitimais (toliau-Singapūro ir Nyderlandų susitarimas),

                           —

                           Lenkijos Liaudies Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1979 m. gruodžio 22 d. Singapūre, su pakeitimais (toliau-Singapūro ir Lenkijos susitarimas),

                           —

                           Portugalijos Respublikos ir Singapūro Respublikos susitarimas dėl oro susisiekimo paslaugų, pridėtas prie Susitarimo memorandumo, parafuoto 1997 m. lapkričio 7 d. Singapūre (toliau-Singapūro ir Portugalijos susitarimo projektas),

                           —

                           Čekoslovakijos Socialistinės Respublikos ir Singapūro Respublikos susitarimas, pasirašytas 1971 m. rugsėjo 7 d. Singapūre, kurio nuostatų Slovakijos Respublika pasiskelbė esanti saistoma, su pakeitimais (toliau-Singapūro ir Slovakijos susitarimas),

                           —

                           Slovakijos Respublikos Vyriausybės ir Singapūro Respublikos Vyriausybės susitarimas dėl oro susisiekimo paslaugų, parafuotas 1996 m. gruodžio 27 d. Singapūre ir laikinai taikomas (toliau-Singapūro ir Slovakijos susitarimo projektas),

                           —

                           Ispanijos Karalystės ir Singapūro Respublikos susitarimas dėl oro transporto, priimtas 1992 m. kovo 11 d. Madride, su pakeitimais (toliau-Singapūro ir Ispanijos susitarimas),

                           —

                           Singapūro Respublikos Vyriausybės ir Švedijos Karalystės Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, pasirašytas 1966 m. gruodžio 20 d. Singapūre, su pakeitimais (toliau-Singapūro ir Švedijos susitarimas),

                           —

                           Švedijos Karalystės Vyriausybės ir Singapūro Respublikos Vyriausybės susitarimo dėl oro susisiekimo paslaugų projektas, parafuotas 1998 m. spalio 21 d. Singapūre ir laikinai taikomas (toliau-Peržiūrėto Singapūro ir Švedijos susitarimo projektas),

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Singapūro Respublikos Vyriausybės susitarimas dėl oro susisiekimo paslaugų tarp atitinkamų jų teritorijų ir už jų ribų, priimtas 1971 m. sausio 12 d. Singapūre, su pakeitimais (toliau-Singapūro ir Jungtinės Karalystės susitarimas).

               b)

               Singapūro Respublikos ir Europos bendrijos valstybių narių parafuoti ar pasirašyti susitarimai ir kiti dokumentai dėl oro susisiekimo paslaugų, kurie šio Susitarimo pasirašymo dieną dar nebuvo įsigalioję ir nėra laikinai taikomi.

         II PRIEDAS
   Šio Susitarimo I priede išvardytų ir 2–5 straipsniuose paminėtų susitarimų straipsniai

               a)

               Valstybės narės paskyrimas:

                           —

                           Singapūro ir Austrijos susitarimo 3 straipsnis,

                           —

                           Singapūro ir Belgijos susitarimo 3 straipsnis,

                           —

                           Singapūro ir Kipro susitarimo 3 straipsnis,

                           —

                           Singapūro ir Čekijos Respublikos susitarimo 3 straipsnis,

                           —

                           Singapūro ir Danijos susitarimo 3 straipsnis,

                           —

                           Peržiūrėto Singapūro ir Danijos susitarimo projekto 3 straipsnis,

                           —

                           Singapūro ir Suomijos susitarimo 3 straipsnis,

                           —

                           Singapūro ir Prancūzijos susitarimo 3 straipsnis,

                           —

                           Singapūro ir Vokietijos susitarimo 3 straipsnis,

                           —

                           Singapūro ir Graikijos susitarimo 4 straipsnis,

                           —

                           Singapūro ir Vengrijos susitarimo 3 straipsnis,

                           —

                           Singapūro ir Airijos susitarimo 3 straipsnis,

                           —

                           Singapūro ir Italijos susitarimo 4 straipsnis,

                           —

                           Singapūro ir Latvijos susitarimo 3 straipsnis,

                           —

                           Singapūro ir Liuksemburgo susitarimo 3 straipsnis,

                           —

                           Singapūro ir Maltos susitarimo 3 straipsnis,

                           —

                           Singapūro ir Nyderlandų susitarimo 3 straipsnis,

                           —

                           Singapūro ir Lenkijos susitarimo 3 straipsnis,

                           —

                           Singapūro ir Portugalijos susitarimo 3 straipsnis,

                           —

                           Singapūro ir Slovakijos susitarimo 3 straipsnis,

                           —

                           Singapūro ir Slovakijos susitarimo projekto 3 straipsnis,

                           —

                           Singapūro ir Ispanijos susitarimo 3 straipsnis,

                           —

                           Singapūro ir Švedijos susitarimo 3 straipsnis,

                           —

                           Peržiūrėto Singapūro ir Švedijos susitarimo projekto 3 straipsnis,

                           —

                           Singapūro ir Jungtinės Karalystės susitarimo 3 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Singapūro ir Austrijos susitarimo 3 straipsnis,

                           —

                           Singapūro ir Belgijos susitarimo 3 straipsnis,

                           —

                           Singapūro ir Kipro susitarimo 4 straipsnis,

                           —

                           Singapūro ir Čekijos Respublikos susitarimo 3 straipsnis,

                           —

                           Singapūro ir Danijos susitarimo 3 straipsnis,

                           —

                           Peržiūrėto Singapūro ir Danijos susitarimo projekto 4 straipsnis,

                           —

                           Singapūro ir Suomijos susitarimo 4 straipsnis,

                           —

                           Singapūro ir Prancūzijos susitarimo 3 straipsnis,

                           —

                           Singapūro ir Vokietijos susitarimo 3 straipsnis,

                           —

                           Singapūro ir Graikijos susitarimo 5 straipsnis,

                           —

                           Singapūro ir Vengrijos susitarimo 4 straipsnis,

                           —

                           Singapūro ir Airijos susitarimo 4 straipsnis,

                           —

                           Singapūro ir Italijos susitarimo 5 straipsnis,

                           —

                           Singapūro ir Latvijos susitarimo 4 straipsnis,

                           —

                           Singapūro ir Liuksemburgo susitarimo 3 straipsnis,

                           —

                           Singapūro ir Maltos susitarimo 4 straipsnis,

                           —

                           Singapūro ir Nyderlandų susitarimo 3 straipsnis,

                           —

                           Singapūro ir Lenkijos susitarimo 3 straipsnis,

                           —

                           Singapūro ir Portugalijos susitarimo 4 straipsnis,

                           —

                           Singapūro ir Slovakijos susitarimo 3 straipsnis,

                           —

                           Singapūro ir Slovakijos susitarimo projekto 4 straipsnis,

                           —

                           Singapūro ir Ispanijos susitarimo 4 straipsnis,

                           —

                           Singapūro ir Švedijos susitarimo 3 straipsnis,

                           —

                           Peržiūrėto Singapūro ir Švedijos susitarimo projekto 4 straipsnis,

                           —

                           Singapūro ir Jungtinės Karalystės susitarimo 4 straipsnis.

               c)

               Veiklos kontrolė:

                           —

                           Singapūro ir Kipro susitarimo 11 straipsnis,

                           —

                           Peržiūrėto Singapūro ir Danijos susitarimo projekto 14 straipsnis,

                           —

                           Singapūro ir Suomijos susitarimo 8a straipsnis,

                           —

                           2000 m. birželio 7 d. Bonoje pasirašyto Papildomo susitarimo memorandumo, laikinai taikomo pagal Singapūro ir Vokietijos susitarimą, F priedo 9A straipsnis,

                           —

                           Singapūro ir Vengrijos susitarimo 8 straipsnis,

                           —

                           Singapūro ir Latvijos susitarimo 8 straipsnis,

                           —

                           Singapūro ir Portugalijos susitarimo 15 straipsnis,

                           —

                           Singapūro ir Slovakijos susitarimo projekto 8 straipsnis,

                           —

                           Singapūro ir Ispanijos susitarimo 10 straipsnis,

                           —

                           Peržiūrėto Singapūro ir Švedijos susitarimo projekto 14 straipsnis,

                           —

                           Singapūro ir Jungtinės Karalystės susitarimo 11a straipsnis.

               d)

               Vežimo Europos bendrijoje tarifai:

                           —

                           Singapūro ir Austrijos susitarimo 9 straipsnis,

                           —

                           Singapūro ir Belgijos susitarimo 10 straipsnis,

                           —

                           Singapūro ir Kipro susitarimo 13 straipsnis,

                           —

                           Singapūro ir Čekijos Respublikos susitarimo 10 straipsnis,

                           —

                           Singapūro ir Danijos susitarimo 10 straipsnis,

                           —

                           Peržiūrėto Singapūro ir Danijos susitarimo projekto 10 straipsnis,

                           —

                           Singapūro ir Suomijos susitarimo 11 straipsnis,

                           —

                           Singapūro ir Prancūzijos susitarimo 9 straipsnis,

                           —

                           Singapūro ir Vokietijos susitarimo 7 straipsnis,

                           —

                           Singapūro ir Graikijos susitarimo 11 straipsnis,

                           —

                           Singapūro ir Vengrijos susitarimo 12 straipsnis,

                           —

                           Singapūro ir Airijos susitarimo 11 straipsnis,

                           —

                           Singapūro ir Italijos susitarimo 8 straipsnis,

                           —

                           Singapūro ir Latvijos susitarimo 12 straipsnis,

                           —

                           Singapūro ir Liuksemburgo susitarimo 9 straipsnis,

                           —

                           Singapūro ir Maltos susitarimo 11 straipsnis,

                           —

                           Singapūro ir Nyderlandų susitarimo 10 straipsnis,

                           —

                           Singapūro ir Lenkijos susitarimo 9 straipsnis,

                           —

                           Singapūro ir Portugalijos susitarimo 18 straipsnis,

                           —

                           Singapūro ir Slovakijos susitarimo 10 straipsnis,

                           —

                           Singapūro ir Slovakijos susitarimo projekto 12 straipsnis,

                           —

                           Singapūro ir Ispanijos susitarimo 6 straipsnis,

                           —

                           Singapūro ir Švedijos susitarimo 10 straipsnis,

                           —

                           Peržiūrėto Singapūro ir Švedijos susitarimo projekto 10 straipsnis,

                           —

                           Singapūro ir Jungtinės Karalystės susitarimo 9 straipsnis.

         III PRIEDAS
   Kitų šio Susitarimo 2 straipsnyje paminėtų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2007/477/EB: 2007 m. birželio 25 d. Komisijos sprendimas dėl Austrijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise

text:
10.7.2007

               LT

               Europos Sąjungos oficialusis leidinys

               L 180/11

      KOMISIJOS SPRENDIMAS

   2007 m. birželio 25 d.
   dėl Austrijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise
   (2007/477/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1) ir ypač į jos 3a straipsnio 2 dalį,
   atsižvelgdama į remiantis Direktyvos 89/552/EEB 23a straipsniu įsteigto komiteto nuomonę,
   kadangi:

               (1)

               2001 m. kovo 12 d. laišku Austrija pranešė Komisijai apie priemones, kurių bus imamasi remiantis Direktyvos 89/552/EEB 3a straipsnio 1 dalimi.

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei, ypač atsižvelgiant į šių priemonių proporcingumą ir nacionalinės konsultavimosi procedūros skaidrumą.

               (3)

               Svarstydama priemones Komisija atsižvelgė į turimus Austrijos žiniasklaidos apžvalgos duomenis.

               (4)

               Buvo aiškiai ir skaidriai sudarytas į Austrijos priemones įtrauktų visuomenei didelę svarbą turinčių įvykių sąrašas bei Austrijoje pradėta išsami konsultacija.

               (5)

               Komisija įsitikino, kad Austrijos priemonių sąraše nurodyti įvykiai atitiko bent jau du iš toliau nurodytų kriterijų, kurie laikomi patikimais visuomenei svarbių įvykių rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla, ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus, iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui ir iv) įvykis tradiciškai transliuojamas nemokamos televizijos ir sulaukiantis didelio žiūrovų dėmesio.

               (6)

               Dalis Austrijos priemonėse nurodytų įvykių, įskaitant vasaros ir žiemos olimpines žaidynes, Pasaulio taurės ir Europos futbolo čempionato rungtynes, kuriose dalyvauja nacionalinė Austrijos komanda, bei šių turnyrų (vyrų) pirmąsias, pusfinalio ir finalo rungtynes, yra įvykiai, kurie tradiciškai laikomi visuomenei itin svarbiais, kaip aiškiai nurodyta Direktyvos 97/36/EB 18 konstatuojamojoje dalyje. Šie įvykiai turi ypatingą visuotinį atgarsį Austrijoje, kadangi yra ypač populiarūs plačiojoje visuomenėje, o ne tik tarp tų, kurie paprastai domisi sporto renginiais.

               (7)

               Austrijos futbolo taurės finalas turi ypatingą visuotinį atgarsį Austrijoje, nes šioje valstybėje narėje futbolas yra populiariausia sporto šaka.

               (8)

               Tarptautinės slidinėjimo federacijos (FIS) pasaulio kalnų slidinėjimo čempionatai ir FIS Šiaurės šalių pasaulio slidinėjimo čempionatai turi ypatingą visuotinį atgarsį Austrijoje, kadangi slidinėjimas šioje valstybėje narėje yra labai populiari sporto šaka, įtraukta į bendrą mokyklos sportinio lavinimo programą. Be to, šių įvykių išskirtinę kultūrinę reikšmę kaip Austrijos kultūrinės tapatybės katalizatoriaus lemia sėkmingas Austrijos sportininkų dalyvavimas šiose varžybose ir slidžių turizmo svarba Austrijoje.

               (9)

               Vienos filharmonijos orkestro Naujųjų metų koncertas turi išskirtinę kultūrinę reikšmę kaip Austrijos kultūrinės tapatybės pamatas dėl ypač aukšto šio kultūros renginio lygio ir didelio pasaulinio masto auditorijos dėmesio.

               (10)

               Vienos operos pokylis turi ypatingą visuotinį atgarsį Austrijoje kaip „populiariosios kultūros“ renginys ir kaip pokylių sezono simbolis, turintis ypatingą reikšmę Austrijos kultūros tradicijai. Kadangi šiame renginyje paprastai dalyvauja pasaulinio garso operos solistai, šio renginio svarbus indėlis į Vienos valstybės operos teatro pasaulinę šlovę rodo jo išskirtinę kultūrinę reikšmę Austrijai.

               (11)

               Išvardyti įvykiai yra tradiciškai transliuojami per nemokamą televiziją ir sulaukia daugelio žiūrovų dėmesio.

               (12)

               Austrijos priemonių proporcingumas pateisina nukrypimą nuo pagrindinės ES sutartyje nustatytos laisvės teikti paslaugas remiantis svarbiausia su visuomenės interesu susijusia priežastimi – užtikrinti visuomenei jai labai svarbių įvykių transliavimą.

               (13)

               Austrijos priemonės neprieštarauja EB konkurencijos taisyklėms, kadangi išvardytiems įvykiams transliuoti reikalavimus atitinkančio transliuotojo apibrėžtis grindžiama objektyviais kriterijais, sudarančiais sąlygas faktinei ir galimai konkurencijai dėl teisių transliuoti šiuos įvykius įgijimo. Be to, išvardytų įvykių skaičius nėra toks neproporcingas, kad iškreiptų konkurenciją į vartotoją orientuotos nemokamos televizijos ir mokamos televizijos rinkose.

               (14)

               Kai Komisija informavo kitas valstybes nares apie Austrijos priemones ir pasikonsultavo su remiantis Direktyvos 89/552/EEB 23a straipsniu įsteigtu komitetu, Švietimo ir kultūros generalinis direktorius 2001 m. gegužės 31 d. laišku pranešė Austrijai apie tai, kad Europos Komisija neketina prieštarauti priemonėms, apie kurias buvo pranešta.

               (15)

               Austrijos priemonės įsigaliojo 2001 m. spalio 1 d.

               (16)

               Šios priemonės buvo paskelbtos Europos Bendrijų oficialiojo leidinio C serijoje (2) vadovaujantis Direktyvos 89/552/EEB 3a straipsnio 2 dalimi.

               (17)

               Remiantis Pirmosios instancijos teismo nutartimi byloje T-33/01 Infront WM prieš Komisiją, pripažinimas, kad vadovaujantis Direktyvos 89/552/EEB 3a straipsnio 1 dalimi nustatytos priemonės neprieštarauja Bendrijos teisei, prilygsta sprendimui kaip apibrėžta EB sutarties 249 straipsnyje, kurį turi priimti Komisija. Taigi, šiuo Komisijos sprendimu reikia pripažinti, kad priemonės, apie kurias pranešė Austrija, neprieštarauja Bendrijos teisei. Priemonės, kurias galutinai nustatė Austrija ir kurios yra nurodytos šio sprendimo priede, turi būti skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi,

         NUSPRENDĖ:
   1 straipsnis
   Priemonės, apie kurias Austrija 2001 m. kovo 12 d. pranešė Komisijai remdamasi Direktyvos 89/552/EEB 3a straipsnio 1 dalimi ir kurios skelbiamos 2002 m. sausio 19 d. Europos Bendrijų oficialiajame leidinyje C 16, neprieštarauja Bendrijos teisei.
   2 straipsnis
   Priemonės, kurias galutinai nustatė Austrija ir kurios yra nurodytos šio sprendimo priede, skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi.

      Priimta Briuselyje, 2007 m. birželio 25 d.

            Komisijos vardu

         Viviane REDING

            Komisijos narė

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      (2)  OL C 16, 2002 1 19, p. 8.

      PRIEDAS
      Skelbiama pagal Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 2 dalį
      Austrijos nustatytos priemonės, kurios turi būti skelbiamos remiantis Direktyvos 89/552/EEB 3a straipsnio 2 dalimi, nurodytos šiose ištraukose iš Bundesgesetzblatt (Federal Law Gazette – I Nr. 85/2001 ir II Nr. 305/2001):

         „85.   Federalinis naudojimosi išimtinėmis televizijos transliavimo teisėmis aktas (Išimtinių televizijos transliavimo teisių aktas (Fernseh-Exclusivrechtegesetz, toliau – FERG)

            Nationalrat paskelbė šį dekretą:
         I straipsnis

                     1 pastraipa.

                                 (1)

                                 Šis Aktas išskyrus 5 pastraipą taikomas tik televizijos transliuotojams, kuriems taikomas Austrijos transliavimo aktas (Österreichischer Rundfunkgesetz, toliau – ORF-Gesetz), paskelbtas Federal Law Gazette (BGBl.) Nr. 379/1984 arba Privačios televizijos aktas (Privatfernsehgesetz), BGBl. I Nr. 84/2001.

                                 (2)

                                 3 pastraipa televizijos transliavimo teisėms, įgytoms iki šio Akto įsigaliojimo dienos, netaikoma, nebent įsigaliojus šiam Aktui buvo pratęsti pamatiniai susitarimai.

               2 pastraipa.   Šiame Akte „didelės socialinės svarbos įvykis“ – tai tik tie įvykiai, kurie nurodomi remiantis 4 pastraipa išleistu įsaku.

                     3 pastraipa.

                                 (1)

                                 Jei televizijos transliuotojas įgijo išimtines teises transliuoti įvykį, nurodytą remiantis 4 pastraipa išleistame įsake, jis privalo suteikti galimybę jį matyti per Austrijoje laisvai prieinamą televizijos kanalą bent jau 70 % už licenciją mokančių ir nuo licencijos mokesčio atleistų žiūrovų tokiu būdu laikantis įsake (transliuoti ištisai ar dalimis tiesiogiai ar netiesiogiai) nustatytos tvarkos. Šioje pastraipos dalyje transliacija laikoma „netiesiogine“, jei nuo įvykio pradžios iki transliacijos pradžios yra praėję ne daugiau nei 24 valandos.

                                 (2)

                                 Šiame Akte „laisvai prieinami televizijos kanalai“ reiškia kanalus, kuriuos žiūrovai gali žiūrėti nemokėdami jokio papildomų ar nuolatinių mokesčių už naudojimąsi technine dekodavimo įranga. „Papildomi mokesčiai“ kaip apibrėžta šioje pastraipos dalyje neapima mokesčio už licenciją (Mokesčio už licenciją akto (Rundfunkgebührengesetz, toliau – RGG) 2 pastraipa), mokestis už programą (RFG 20 pastraipa), kabelinės televizijos tinklo prijungimo mokesčio ir kabelinių ryšių operatoriui mokamo nuolatinio mokesčio.

                                 (3)

                                 Pastraipos 1 dalyje minimas įpareigojimas laikomas įvykdytu, jei įrodoma, kad televizijos transliuotojas padarė viską, ko galima būtų pagrįstai tikėtis įprastomis rinkos sąlygomis, stengdamasis, kad pastraipos 1 dalyje nurodytą įvykį galima būtų žiūrėti per laisvai prieinamus televizijos kanalus. Televizijos transliuotojas, norėdamas taikiai susitarti dėl to, kokios tai yra sąlygos, gali šį klausimą perduoti spręsti Federaliniam ryšių senatui (Bundeskommunikationssenat). Pastarasis stengdamasis pasiekti susitarimą pasitelks visas šalis ir surašys derybų ir jų rezultatų protokolą.

                                 (4)

                                 Jei susitarti nepavyksta, Federalinis ryšių senatas kurio nors iš susijusių televizijos transliuotojų prašymu nusprendžia, ar konkretus transliuotojas tinkamai įvykdė įsipareigojimą remiantis pastraipos 1 ir 3 dalimis. Jei transliuotojas nevisiškai įvykdė šiuos įpareigojimus, Federalinis ryšių senatas vietoj transliuotojo nusprendžia, ką apima „įprastos rinkos sąlygos“, kaip nurodyta pastraipos 3 dalyje. Visų pirma Federalinis ryšių senatas nustato tinkamą rinkos kainą už transliavimo teisių suteikimą.

                                 (5)

                                 Televizijos transliuotojui, kuris nevisiškai įvykdė įsipareigojimus remiantis pastraipos 1 dalimi, gali būti iškeltas civilinis ieškinys dėl žalos atlyginimo. Be to, žalos atlyginimo ieškinyje gali būti reikalaujama kompensacijos už negautas pajamas.

                                 (6)

                                 Ieškinį dėl žalos atlyginimo leidžiama kelti tik tuo atveju, jei yra priimtas pastraipos 4 dalyje nurodytas sprendimas. Nepažeidžiant pastraipos 7 dalies nuostatų, pastraipos 4 dalyje nurodytam teismui ir proceso šalims neapskundžiamas sprendimas yra privalomas.

                                 (7)

                                 Jei pastraipos 6 dalyje nurodytame teismo procese teismas mano, kad sprendimas neteisėtas, jis nutraukia procesą ir pateikia skundą Aukščiausiajam administraciniam teismui (Verwaltungsgerichtshof, toliau – VwGH) pagal Federalinės konstitucijos (B-VG) 131 straipsnio 2 punktą prašydamas priimti ieškovo teises pripažįstantį sprendimą, patvirtinantį sprendimo neteisėtumą. VwGH priėmus sprendimą teismas tęsia procesą ir sprendžia ginčą laikydamasis VwGH teisinės pozicijos.

                     4 pastraipa.

                                 (1)

                                 Federalinė vyriausybė įsake nustato, kurie 2 pastraipoje nurodyti įvykiai turi didelę socialinę svarbą Austrijai. Įsake pateikiami tik tie įvykiai, kurie atitinka bent du iš šių kriterijų:

                                             1.

                                             įvykis jau sulaukė didelio dėmesio Austrijoje, visų pirma dėl pranešimų žiniasklaidoje;

                                             2.

                                             įvykis yra Austrijos kultūrinės, meninės arba socialinės tapatybės išraiška;

                                             3.

                                             dėl aukščiausio lygio Austrijos sportininkų ar sportininkių dalyvavimo įvykis yra ypatingos nacionalinės svarbos sporto įvykis arba įvykis, kuris dėl savo tarptautinės reikšmės sulaukia didelio Austrijos žiūrovų susidomėjimo;

                                             4.

                                             įvykį anksčiau transliavo laisvai prieinama televizija.

                                 (2)

                                 Įsake turi būti nurodyta, ar laisvai prieinamos televizijos rodomas įvykis turi būti transliuojamas tiesiogiai ar netiesiogiai ir ar turi būti transliuojamas visas įvykis ar tik jo dalys. Įvykis transliuojamas tiesiogiai ir ištisai, nebent dėl objektyvių priežasčių (pavyzdžiui, laiko juostų skirtumo, tuo pačiu metu vykstančių to paties įvykio dalių) reikia ir galima to atsisakyti.

                                 (3)

                                 Prieš paskelbiant įsaką ar jį iš dalies pakeičiant konsultuojamasi su televizijos transliuotojų atrankine grupe, teisių savininkais, verslo sektoriaus atstovais, vartotojais, darbuotojais ir asmenimis, susijusiais su kultūros ir sporto sritimis. Įsako projektas skelbiamas Wiener Zeitung oficialiame priede (Amtsblatt) kiekvienam asmeniui suteikiant galimybę pateikti pastabas per aštuonias savaites. Vėliau projektas pateikiamas Europos Komisijai. Įsakas gali būti išleistas tik tuomet, jei per tris mėnesius nuo jo pateikimo Europos Komisijai pastaroji nepareiškė prieštaravimo dėl įsako paskelbimo.
                                 […]

               6. pastraipa.   Priežiūros, kaip laikomasi su teisiniais klausimais susijusių šio Akto nuostatų, pareiga tenka Federaliniam ryšių senatui, kadangi šios nuostatos yra susijusios su televizijos transliuotojais (KommAustria Act (KOG), BGBl. 11 pastraipa, I Nr. 32/2001).

                     7 pastraipa.

                                 (1)

                                 Kiekvienas asmuo, pažeidęs įpareigojimą remiantis:

                                             1.

                                             3 pastraipos 1 dalimi arba
                                             […]
                                             laikomas padaręs administracinį nusižengimą ir yra Federalinio ryšių senato baudžiamas nuo 36 000 iki 58 000 EUR bauda.

                                 (2)

                                 vykstant pastraipos 1 dalyje nustatytai procedūrai Federalinis ryšių senatas rengia viešą bylos nagrinėjimą.

                                 (3)

                                 Federalinis ryšių senatas taiko 1991 m. Bendrų administracinių procedūrų aktą (Allgemeine Verwaltungsverfahrensgesetz 1991) (BGBl. Nr. 51), o pastraipos 1 dalyje nustatytais atvejais – 1991 m. Administracinių nuobaudų aktą (Verwaltungsstrafgesetz 1991) (BGBl. Nr. 52).

                                 (4)

                                 Jei televizijos transliuotojas pakartotinai ir rimtai pažeidžia šį Aktą (Privačios televizijos akto BGBl. I Nr. 84/2001 2 pastraipos 1 dalis), Federalinis ryšių senatas inicijuoja procedūrą dėl licencijų atėmimo arba transliavimo kabeliniais tinklais uždraudimo kaip nustatyta Privačios televizijos akto 63 pastraipoje.
                                 […]

                     9 pastraipa.

                                 (1)

                                 Šio Akto 4 pastraipos 1, 2 ir 3 dalių vykdymo užtikrinimas ir galutinio nuosprendžio priėmimas pavedamas federalinei vyriausybei, 3 pastraipos 5–7 dalių vykdymo užtikrinimas pavedamas Teisingumo ministerijai, o visų kitų nuostatų vykdymo užtikrinimas pavedamas federaliniam kancleriui.

                                 (2)

                                 4 pastraipos 3 dalies pirmame ir antrame sakiniuose nustatytų reikalavimų galima nepaisyti, kai įsakas išleidžiamas pirmą kartą nuo šio Federalinio akto įsigaliojimo, jei, rengiantis pranešimo procedūrai remiantis Direktyvos 89/552/EEB, su pakeitimais, padarytais Direktyva 97/36/EB, 3 straipsnio a dalies 1 ir 2 punktais, jau buvo įvykusios konsultacijos su susijusiomis šalimis, o planuojamo išleisti įsako turinys buvo atitinkamu būdu paskelbtas kaip šios konsultacijos dalis.

               10 pastraipa.   Šio Akto 1–4 pastraipų dalys, 6–9 pastraipų dalys ir 11 pastraipa perkelia Direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (OL L 298, 1989 10 17, p. 23), su pakeitimais, padarytais Direktyva 97/36/EB (OL L 202, 1997 7 30, p. 60), 3 straipsnio a dalies 1 punktą.
         […]
         11.   pastraipa. Šis Aktas įsigalioja 2001 m. rugpjūčio 1 d.

               KLESTIL
               SCHÜSSEL“

         „305.   Įsakas dėl didelės socialinės svarbos įvykių
         Toliau nurodytas įsakas parengtas remiantis Federalinio naudojimosi išimtinėmis televizijos transliavimo teisėmis akto (Išimtinių televizijos transliavimo teisių aktas (Fernseh-Exclusivrechtegesetz, toliau – FERG), BGBl. I Nr. 85/2001) 4 pastraipos 1 dalimi:

                     1 pastraipa.

                     Didelės socialinės svarbos įvykiai yra šie:

                                 1.

                                 Vasaros arba žiemos olimpinės žaidynės;

                                 2.

                                 FIFA pasaulio vyrų futbolo taurės rungtynės, jei dalyvauja Austrijos nacionalinė komanda, Pasaulio vyrų futbolo taurės pirmosios, pusfinalių ir finalo rungtynės;

                                 3.

                                 Europos vyrų futbolo čempionato rungtynės, jei dalyvauja Austrijos nacionalinė komanda, Europos vyrų futbolo čempionato pirmosios, pusfinalių ir finalo rungtynės;

                                 4.

                                 Austrijos futbolo taurės finalas;

                                 5.

                                 FIS pasaulio kalnų slidinėjimo čempionatai;

                                 6.

                                 Šiaurės šalių pasaulio slidinėjimo čempionatai;

                                 7.

                                 Vienos filharmonijos orkestro Naujųjų metų koncertas;

                                 8.

                                 Vienos operos pokylis.

                     2 pastraipa.

                                 (1)

                                 Televizijos transliuotojai, gavę išimtines teises transliuoti 1 pastraipoje nurodytus įvykius, privalo užtikrinti galimybę šiuos įvykius žiūrėti tiesiogiai ir ištisai per laisvai prieinamą televiziją.

                                 (2)

                                 1 pastraipos 1, 5, 6 ir 8 dalyse nurodytų įvykių įrašą arba sutrumpintą įvykį galima transliuoti, jei:

                                             1.

                                             vieno iš 1 pastraipoje nurodytų įvykių dalys arba daugiau nei vienas 1 pastraipoje nurodytų įvykių vyksta tuo pačiu metu, arba

                                             2.

                                             įvykis anksčiau nebuvo visas transliuojamas dėl jo ilgos trukmės.

                     3 pastraipa.

                     Šis įsakas įsigalioja 2001 m. spalio 1 d.

               SCHÜSSEL – RIESS-PASSER – FERRERO-WALDNER – GEHRER – GRASSER – STRASSER – BÖHMDORFER – MOLTERER – HAUPT – FORSTINGER – BARTENSTEIN.“


title: 2007/512/EB: 2007 m. vasario 15 d. Tarybos sprendimas dėl Europos bendrijos ir Islandijos Respublikos bei Norvegijos Karalystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų pasirašymo Europos bendrijos vardu ir laikino taikymo

text:
20.7.2007

               LT

               Europos Sąjungos oficialusis leidinys

               L 188/15

         TARYBOS SPRENDIMAS
   2007 m. vasario 15 d.
   dėl Europos bendrijos ir Islandijos Respublikos bei Norvegijos Karalystės susitarimo dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų sudarymo Bendrijos vardu
   (2007/511/EB)
   EUROPOS SAJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies a punktą ir 66 straipsnį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Pagal 2004 m. spalio 26 d. Tarybos reglamento (EB) Nr. 2007/2004, įsteigiančio Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (2), 21 straipsnio 3 dalį su Šengeno acquis įgyvendinimu, taikymu ir plėtojimu susijusios šalys dalyvauja Agentūros veikloje. Jų dalyvavimo sąlygos bus nustatytos tolimesniuose Bendrijos ir tų šalių susitarimuose.

               (2)

               2004 m. spalio 7 d. Komisijai suteikus įgaliojimus, buvo surengtos derybos su Islandijos Respublika ir Norvegijos Karalyste dėl susitarimo dėl tų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų.

               (3)

               Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja priimant šį sprendimą ir nėra jo saistoma bei neprivalo jo taikyti. Turint omenyje, kad šis reglamentas plėtoja Šengeno acquis pagal Europos bendrijos steigimo sutarties Trečiosios dalies IV antraštinės dalies nuostatas, Danija pagal to protokolo 5 straipsnį per šešis mėnesius nuo šio sprendimo priėmimo dienos turėtų nuspręsti, ar jį įgyvendins savo nacionalinėje teisėje ar ne.

               (4)

               Šis sprendimas plėtoja Šengeno acquis nuostatas, kurias įgyvendinant Jungtinė Karalystė pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (3) nedalyvauja. Dėl to Jungtinė Karalystė nedalyvauja priimant šį sprendimą ir nėra jo saistoma bei neprivalo jo taikyti.

               (5)

               Šis sprendimas plėtoja Šengeno acquis nuostatas, kurias įgyvendinant Airija pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (4) nedalyvauja. Dėl to Airija nedalyvauja priimant šį sprendimą ir nėra jo saistoma bei neprivalo jo taikyti.

               (6)

               Vadovaujantis Tarybos sprendimu 2007/512/EB (5) ir laukiant jo vėlesnio galutinio sudarymo, susitarimas Bendrijos vardu buvo pasirašytas 2007 m. vasario 1 d.

               (7)

               Susitarimas turėtų būti sudarytas,

         NUSPRENDĖ:
   1 straipsnis
   Europos bendrijos ir Islandijos Respublikos bei Norvegijos Karalystės susitarimas dėl minėtų valstybių dalyvavimo Europos operatyvaus bendradarbiavimo prie Europos Sąjungos valstybių narių išorės sienų valdymo agentūros veikloje sąlygų patvirtinamas Bendrijos vardu.
   Susitarimo tekstas pridedamas prie šio sprendimo (6).
   2 straipsnis
   Tarybos pirmininkas įgaliojamas paskirti asmenį, įgaliotą Bendrijos vardu deponuoti susitarimo 9 straipsnio 1 dalyje numatytą patvirtinimo aktą, kuriuo siekiama išreikšti Bendrijos sutikimą įsipareigoti.

      Priimta Briuselyje, 2007 m. vasario 15 d.

            Tarybos vardu

         W. SCHÄUBLE

            Pirmininkas

      (1)  2006 m. gruodžio 12 d. Europos Parlamento nuomonė (dar nepaskelbta Oficialiajame leidinyje).

      (2)  OL L 349, 2004 11 25, p. 1.

      (3)  OL L 131, 2000 6 1, p. 43.

      (4)  OL L 64, 2002 3 7, p. 20.

      (5)  Žr. šio Oficialiojo leidinio p. 17.

      (6)  Žr. šio Oficialiojo leidinio p. 19.


title: 1989 m. kovo 13 d. Tarybos sprendimas dėl Antro papildomo protokolo prie Europos ekonominės bendrijos ir Norvegijos Karalystės susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo

text:
Svarbus teisinis pranešimas

|

31989D0331

Oficialusis leidinys L 136 , 19/05/1989 p. 0013 - 0013

		Tarybos sprendimas1989 m. kovo 13 d.dėl Antro papildomo protokolo prie Europos ekonominės bendrijos ir Norvegijos Karalystės susitarimo, sąlygoto Ispanijos Karalystės ir Portugalijos Respublikos stojimo į Bendriją, sudarymo(89/331/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi remiantis Reglamentu (EEB) Nr. 839/88 [1] muitų, kuriais dešimties šalių Bendrija apmokestina iš Ispanijos ir Portugalijos įvežamas tam tikras prekes, rinkimas, minėtiems muitams sumažėjus iki 2 % ar tapus dar mažesniems, buvo visiškai sustabdytas;kadangi siekiant visiškai sustabdyti sutartyje numatytų ir į Norvegiją iš Ispanijos įvežamų prekių apmokestinimą muitais, kai šie muitai sumažėja iki 2 % ar tampa dar mažesni, būtina sudaryti Antrą papildomą protokolą prie Europos ekonominės bendrijos ir Norvegijos Karalystės susitarimo [2], pasirašyto Briuselyje 1973 m. gegužės 14 d.,NUSPRENDĖ:1 straipsnisBendrijos vardu yra patvirtinamas Antras papildomas protokolas prie Europos ekonominės bendrijos ir Norvegijos Karalystės susitarimo, sąlygoto Ispanijos Karalystės ir Portugalijos Respublikos stojimo į Bendriją.Protokolo tekstas yra pridedamas prie šio sprendimo.2 straipsnisTarybos pirmininkas pateikia Protokolo 3 straipsnyje numatytą pranešimą [3].3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1989 m. kovo 13 d.Tarybos varduPirmininkasC. Solchaga Catalan[1] OL L 87, 1988 3 31, p. 1.[2] OL L 171, 1972 6 27, p. 2.[3] Tarybos Generalinis sekretoriatas protokolo įsigaliojimo datą paskelbs Europos Bendrijų oficialiajame leidinyje.--------------------------------------------------


title: 2004/756/EB: 2004 m. spalio 4 d. Tarybos sprendimas, dėl Susitarimo, atnaujinančio Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo, sudarymo

text:
11.11.2004

               LT

               Europos Sąjungos oficialusis leidinys

               L 335/5

         TARYBOS SPRENDIMAS
   2004 m. spalio 4 d.
   dėl Susitarimo, atnaujinančio Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo, sudarymo
   (2004/756/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 170 straipsnio 2 dalį kartu su 300 straipsnio 2 dalies pirmos pastraipos pirmuoju sakiniu ir 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1998 m. spalio 13 d. sprendimu (2) Taryba patvirtino Europos bendrijos ir Jungtinių Amerikos Valstijų Vyriausybės susitarimo dėl mokslinio ir technologinio bendradarbiavimo sudarymą.

               (2)

               Šio susitarimo 12 straipsnio b punkte nustatyta: „Šis Susitarimas sudaromas pradiniam penkerių metų laikotarpiui. Persvarsčiusios šį susitarimą paskutiniais kiekvieno paskesnio laikotarpio metais ir prireikus iš dalies jį pakeitusios, bendru raštišku Šalių tarpusavio susitarimu Šalys gali pratęsti šio susitarimo galiojimą papildomiems penkerių metų laikotarpiams“.

               (3)

               Jungtinių Amerikos Valstijų valdžios institucijos informavo Komisijos tarnybas, kad jos palankiai vertintų pirmiau minėto susitarimo galiojimo pratęsimą dar penkeriems metams. Todėl abi Šalys būtų suinteresuotos greitu atnaujinimu.

               (4)

               Atnaujinto susitarimo esminis turinys bus identiškas susitarimo, kuris nustojo galioti 2003 m. spalio 13 d., esminiam turiniui.

               (5)

               Susitarimas, atnaujinantis Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo, turėtų būti patvirtintas Bendrijos vardu,

         NUSPRENDĖ:
   1 straipsnis
   Bendrijos vardu patvirtinamas Susitarimas, atnaujinantis Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo papildomam penkerių metų laikotarpiui.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti susitarimą, siekiant išreikšti Bendrijos sutikimą būti juo įpareigotai.

      Priimta Liuksemburge, 2004 m. spalio 4 d.

            Tarybos vardu

            Pirmininkas

         A. J. DE GEUS

      (1)  Nuomonė pareikšta 2003 m. gruodžio 16 d. (dar nepaskelbta Oficialiajame leidinyje).

      (2)  OL L 284, 1998 10 22, p. 35.
   SUSITARIMAS,
   atnaujinantis Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo
   EUROPOS BENDRIJA (toliau – Bendrija),
   ir
   JUNGTINIŲ AMERIKOS VALSTIJŲ VYRIAUSYBĖ,
   toliau – Šalys,
   ATSIŽVELGDAMOS į mokslo ir technologijų svarbą jų ekonominei ir socialinei plėtrai;
   PRIPAŽINDAMOS, kad Bendrija ir Jungtinės Amerikos Valstijos vykdo tyrimų ir technologinę veiklą kai kuriose bendro intereso srityse ir kad tarpusavio bendradarbiavimas viena kitos tyrimų ir plėtros veikloje duos abipusės naudos;
   ATSIŽVELGDAMOS į Europos bendrijos ir Jungtinių Amerikos Valstijų Vyriausybės susitarimą dėl mokslinio ir technologinio bendradarbiavimo, kuris buvo pasirašytas 1997 m. gruodžio 5 d. Vašingtone ir kuris nustos galioti 2003 m. spalio 13 d.;
   NORĖDAMOS toliau bendradarbiauti mokslo ir technologijų srityse pasinaudodamos oficialia Susitarimu nustatyta sistema,
   SUSITARĖ:
   1 Straipsnis
   Europos bendrijos ir Jungtinių Amerikos Valstijų Vyriausybės susitarimas dėl mokslinio ir technologinio bendradarbiavimo, kuris buvo pasirašytas 1997 m. gruodžio 5 d. Vašingtone ir kuris nustos galioti 2003 m. spalio 13 d., atnaujinamas papildomam penkerių metų laikotarpiui.
   2 Straipsnis
   Šis Susitarimas įsigalioja tą dieną, kurią Šalys raštu viena kitai praneša apie jo įsigaliojimui būtinų atitinkamų vidaus procedūrų užbaigimą.
   3 Straipsnis
   Šis Susitarimas sudarytas dviem egzemplioriais anglų, danų, graikų, ispanų, italų, olandų, portugalų, prancūzų, suomių, švedų ir vokiečių kalbomis, visi tekstai yra autentiški.

            Europos bendrijos vardu

            Jungtinių Amerikos Valstijų Vyriausybės vardu


title: 2014/55/ES: 2013 m. gruodžio 27 d. Europos Centrinio Banko sprendimas, kuriuo iš dalies keičiamas Sprendimas ECB/2010/21 dėl Europos Centrinio Banko metinės atskaitomybės (ECB/2013/52)

text:
4.2.2014

               LT

               Europos Sąjungos oficialusis leidinys

               L 33/7

      EUROPOS CENTRINIO BANKO SPRENDIMAS

   2013 m. gruodžio 27 d.
   kuriuo iš dalies keičiamas Sprendimas ECB/2010/21 dėl Europos Centrinio Banko metinės atskaitomybės
   (ECB/2013/52)
   (2014/55/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 26 straipsnio 2 dalį,
   kadangi:

               (1)

               Sprendimas ECB/2010/21 (1) nustato Europos Centrinio Banko (ECB) metinės atskaitomybės rengimo taisykles;

               (2)

               Sprendimo ECB/2010/21 24 straipsnyje nustatyta, kad jei Sprendime ECB/2010/21 nenustatyta tam tikra apskaitos tvarka ir jei nėra kitokio Valdančiosios tarybos sprendimo, ECB laikosi vertinimo principų vadovaudamasis Europos Sąjungos priimtais Tarptautiniais apskaitos standartais (TAS), kurie yra aktualūs ECB veiklai ir ataskaitoms;

               (3)

               ECB vadovaujasi 19-uoju TAS, Išmokos darbuotojams pripažindamas išmokų, mokamų pasibaigus tarnybos laikui, aktuarinį pelną ir nuostolius pagal „koridoriaus“ metodą;

               (4)

               19-asis TAS buvo pataisytas ir taikomas metiniams ataskaitiniams laikotarpiams, prasidedantiems 2013 m. sausio 1 d. arba vėliau. Pataisytame 19-ame TAS „koridoriaus“ metodo buvo atsisakyta;

               (5)

               reikėtų iš dalies pakeisti Sprendimo ECB/2010/21 I priedą, nustatant išmokų, mokamų pasibaigus tarnybos laikui, nustatytų išmokų grynųjų įsipareigojimų (turto), matavimo rezultatų teikimą ECB balanso 14 straipsnio „Perkainojimo sąskaitos“ įsipareigojimų pusėje;

               (6)

               reikėtų atitinkamai iš dalies pakeisti Sprendimą ECB/2010/21,

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2010/21 I priedas iš dalies keičiamas šio sprendimo priedu.
   2 straipsnis
   Įsigaliojimas
   Šis sprendimas įsigalioja 2013 m. gruodžio 30 d.

      Priimta Frankfurte prie Maino 2013 m. gruodžio 27 d.

            ECB Pirmininkas

         Mario DRAGHI

      (1)  2010 m. lapkričio 11 d. Sprendimas ECB/2010/21 dėl Europos Centrinio Banko metinės atskaitomybės (OL L 35, 2011 2 9, p. 1).

      PRIEDAS
      Sprendimo ECB/2010/21 I priedas iš dalies keičiamas taip:

                  1.

                  Lentelės „Įsipareigojimai“ 14 balanso straipsnio (Perkainojimo sąskaitos) stulpelis „Balanso straipsnių turinio kategorijos“ pakeičiamas taip:

                              „a)

                              Perkainojimo sąskaitos, susijusios su aukso, visų rūšių vertybinių popierių eurais, visų rūšių vertybinių popierių užsienio valiuta, pasirinkimo sandorių kainų pokyčiais; rinkos vertinimo skirtumai, susiję su palūkanų normų rizikos išvestinėmis priemonėmis; perkainojimo sąskaitos, susijusios su užsienio valiutų kursų svyravimais kiekvienos turimos valiutos grynosios pozicijos, įskaitant valiutų apsikeitimo / išankstinius valiutos keitimo sandorius ir SST, atžvilgiu
                              Specialiosios perkainojimo sąskaitos, atsirandančios dėl įnašų pagal ECBS statuto 48 straipsnio 2 dalį valstybių narių, kurių išimtys buvo panaikintos, centrinių bankų atžvilgiu. Žr. 13 straipsnio 2 dalį

                              b)

                              Nustatytų išmokų grynųjų įsipareigojimų (turto), susijusių su išmokomis, mokamomis pasibaigus tarnybos laikui, kurias išreiškia grynoji šių straipsnių dalių pozicija, pakartotinio išmatavimo rezultatai:

                                          i)

                                          Aktuarinio pelno ir nuostolių dabartine fiksuotų išmokų įsipareigojimų verte;

                                          ii)

                                          Planuojamo turto atsiperkamumo, išskyrus sumas, įtrauktas į nustatytų išmokų grynųjų įsipareigojimų (turto) grynąsias palūkanas;

                                          iii)

                                          Bet kokio turto aukščiausios ribos poveikio pokyčio, išskyrus sumas, įtrauktas į nustatytų išmokų grynųjų įsipareigojimų (turto) grynąsias palūkanas“.

                  2.

                  Lentelės „Įsipareigojimai“ 14 balanso straipsnio (Perkainojimo sąskaitos) stulpelis „Vertinimo principas“ pakeičiamas taip:

                              „a)

                              Perkainojimo skirtumu tarp vertės vidurkine kaina ir rinkos vertės, užsienio valiutą perskaičiavus pagal rinkos kursą

                              b)

                              Pagal 24 straipsnio 2 dalį“.


title: 2009 m. balandžio 9 d. Europolo valdybos sprendimas, kuriuo susitariama dėl Europolo nustatytų sąlygų ir procedūrų, taikomų koreguojant sumas, nurodytas 1999 m. lapkričio 16 d. Europolo valdybos sprendimo dėl Europolui skirtų mokesčių, kuriais apmokestinama Europolo personalo alga ir tarnybinės pajamos, priedėlyje

text:
25.4.2009

               LT

               Europos Sąjungos oficialusis leidinys

               L 105/18

      EUROPOLO VALDYBOS SPRENDIMAS

   2009 m. balandžio 9 d.
   kuriuo susitariama dėl Europolo nustatytų sąlygų ir procedūrų, taikomų koreguojant sumas, nurodytas 1999 m. lapkričio 16 d. Europolo valdybos sprendimo dėl Europolui skirtų mokesčių, kuriais apmokestinama Europolo personalo alga ir tarnybinės pajamos, priedėlyje
   (2009/346/EB)
   EUROPOLO VALDYBA,
   atsižvelgdama į Protokolą, sudarytą remiantis Europos Sąjungos sutarties K.3 straipsniu ir Europolo konvencijos 41 straipsnio 3 dalimi dėl Europolo, jo organų narių, direktoriaus pavaduotojų ir darbuotojų privilegijų ir imunitetų (1) ir ypač į jo 10 straipsnį,
   kadangi:

               (1)

               2009 m. balandžio 6 d. Taryba nusprendė nuo 2007 m. liepos 1 d. atgaline data 1,7 % pakoreguoti Europolo pareigūnų algas ir tarnybines pajamas.

               (2)

               2009 m. balandžio 9 d. valdyba nusprendė padidinti 1999 m. lapkričio 16 d. valdybos sprendimo (2) priedėlio 4 straipsnyje nurodytas sumas tuo pačiu procentiniu dydžiu nuo tos pačios dienos, kaip nustatyta 1 punkte paminėtame 2009 m. balandžio 6 d. Tarybos sprendime.

               (3)

               Pagal tą patį 2009 m. balandžio 9 d. valdybos sprendimą taip nustatytos vertės turėtų būti paskelbtos Europos Bendrijų oficialiajame leidinyje,

         NUSPRENDĖ:
   1 straipsnis
   Nuo 2007 m. liepos 1 d.:

               1.

               1999 m. lapkričio 16 d. Europolo valdybos sprendimo priedėlio 4 straipsnio pirmajame sakinyje nurodyta vertė pakeičiama 115,61 EUR suma.

               2.

               1999 m. lapkričio 16 d. Europolo valdybos sprendimo priedėlio 4 straipsnyje pateiktoje lentelėje išvardytos vertės, išreikštos euro vienetais, pakeičiamos taip:

                           8 % sumoms nuo 115,61 EUR iki 2 036,45 EUR

                           10 % sumoms nuo 2 036,46 EUR iki 2 804,90 EUR

                           12,5 % sumoms nuo 2 804,91 EUR iki 3 214,56 EUR

                           15 % sumoms nuo 3 214,57 EUR iki 3 650,62 EUR

                           17,5 % sumoms nuo 3 650,63 EUR iki 4 060,32 EUR

                           20 % sumoms nuo 4 060,33 EUR iki 4 457,42 EUR

                           22,5 % sumoms nuo 4 457,43 EUR iki 4 867,09 EUR

                           25 % sumoms nuo 4 867,10 EUR iki 5 264,21 EUR

                           27,5 % sumoms nuo 5 264,22 EUR iki 5 673,87 EUR

                           30 % sumoms nuo 5 673,88 EUR iki 6 070,99 EU

                           32,5 % sumoms nuo 6 071,00 EUR iki 6 480,66 EUR

                           35 % sumoms nuo 6 480,67 EUR iki 6 878,40 EUR

                           40 % sumoms nuo 6 878,41 EUR iki 7 288,09 EUR

                           45 % sumoms nuo 7 288,10 EUR.

         2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja kitą dieną po jo priėmimo dienos.

      Priimta Hagoje, 2009 m. balandžio 9 d.

         Viktor ČECH

            Valdybos pirmininkas

      (1)  OL C 221, 1997 7 19, p. 2.

      (2)  OL C 65, 2001 2 28, p. 6.